CELEX: 62008CN0376
Language: sl
Date: 2008-08-18 00:00:00
Title: Zadeva C-376/08: Predlog za sprejetje predhodne odločbe, ki ga je vložilo Tribunale Amministrativo Regionale per la Lombardia (Italija) 18. avgusta 2008 – Serrantoni Srl in Consorzio stabile edili scrl proti Comune di Milano

20.12.2008   
            
            
               SL
            
            
               Uradni list Evropske unije
            
            
               C 327/7
            
         Predlog za sprejetje predhodne odločbe, ki ga je vložilo Tribunale Amministrativo Regionale per la Lombardia (Italija) 18. avgusta 2008 – Serrantoni Srl in Consorzio stabile edili scrl proti Comune di Milano
   (Zadeva C-376/08)
   (2008/C 327/12)
   Jezik postopka: italijanščina
   Predložitveno sodišče
   Tribunale Amministrativo Regionale per la Lombardia
   Stranki v postopku v glavni stvari
   
      Tožeči stranki: Serrantoni Srl in Consorzio stabile edili scrl
   
      Tožena stranka: Comune di Milano
   Vprašanji za predhodno odločanje
   
               1)
            
            
               Ali nacionalne določbe iz člena 36(5) zakonske uredbe št. 163 z dne 12. aprila 2006, kot je bila spremenjena z zakonsko uredbo št. 113 z dne 31. julija 2007, ki določajo:
               
                           —
                        
                        
                           v primeru sodelovanja člana združenja, samodejno izključitev združenega subjekta iz postopka javnega naročila, zgolj zaradi dejstva, ker ima določeno pravno organizacijsko obliko (stalnega združenja), ne pa ostalih, v bistvu enakih pravno organizacijskih oblik (združenje delavskih zadrug ali obrtno-podjetniško združenje);
                        
                     
                           —
                        
                        
                           in istočasno, v primeru sodelovanja stalnega združenja, čeprav je izjavilo, da sodeluje za račun drugih podjetij in da bo v primeru uspeha podelil dela drugim podjetjem, samodejno izključitev podjetja, zgolj zaradi formalnega dejstva, da se je pridružilo takemu združenju;
                        
                     nasprotuje pravilni uporabi člena 4 Direktive št. 2004/18/ES (1) z dne 31. marca 2004?
            
         
               2)
            
            
               Ali nacionalne določbe iz člena 36(5) zakonske uredbe št. 163 z dne 12. aprila 2006, kot je bila spremenjena z zakonsko uredbo št. 113 z dne 31. julija 2007, ki določa:
               
                           —
                        
                        
                           v primeru sodelovanja člana združenja, samodejno izključitev združenega subjekta iz postopka javnega naročila, zgolj zaradi dejstva ker ima določeno pravno organizacijsko obliko (stalnega združenja) ne pa ostalih, v bistvu enakih pravno organizacijskih oblik (združenje delavskih zadrug ali obrtno-podjetniško združenje);
                        
                     
                           —
                        
                        
                           in istočasno v primeru sodelovanja stalnega združenja, čeprav je izjavilo, da sodeluje za račun drugih podjetij in da bo v primeru uspeha podelil dela drugim podjetjem, samodejno izključitev podjetja, zgolj zaradi formalnega dejstva, da se je pridružilo takemu združenju;
                        
                     nasprotujejo pravilni uporabi členov 39, 43, 49 in 81 Pogodbe o ustanovitvi Evropske skupnosti?
            
         
      (1)   UL L 134, 30.4.2004, str. 114.